CELEX: C2005/205/55
Language: fi
Date: 2005-08-20 00:00:00
Title: Asia T-231/05: Corsica Ferries Francen 15.6.2005 Euroopan yhteisöjen komissiota vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/30
            
         Corsica Ferries Francen 15.6.2005 Euroopan yhteisöjen komissiota vastaan nostama kanne
   (Asia T-231/05)
   (2005/C 205/55)
   Oikeudenkäyntikieli: ranska
   Corsica Ferries France, kotipaikka Bastia (Ranska), on nostanut 15.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Stéphane Rodrigues ja Alice Jaume.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa komission 16.3.2005 tekemän päätöksen, joka koskee Ranskan Nationale Maritime Corse-Méditerranéelle (SNCM) maksaman rakenneuudistustuen toista erää
            
         
               2)
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä oleva kanne koskee komission 16.3.2005 tekemää päätöstä K(2004)4751 lopull., jolla Ranskan Société Nationale Maritime Corse-Méditerranéelle (SNCM) myöntämän rakenneuudistustuen toisen erän maksaminen todetaan tietyin edellytyksen yhteismarkkinoille soveltuvaksi (tuki nro C 58/2002, ex N 118(2002)). Kyseinen päätös liittyy välittömästi 9.7.2003 tehtyyn päätökseen, jolla hyväksyttiin tietyin edellytyksin kyseisen rakenneuudistustuen ensimmäinen erä.
   Kantajana oleva yhtiö toteaa väitteidensä tueksi, että komissio on rikkonut EY:n perustamissopimuksen 87 artiklaa ja niitä sen soveltamisesta annettuja sääntöjä, jotka ovat esillä olevan asian kannalta merkityksellisiä, eli yhtäältä edellä mainitussa 9.7.2003 tehdyssä päätöksessä asetettuja edellytyksiä ja toisaalta vuonna 1997 meriliikenteen valtion tuelle annetuista komission suuntaviivoista (1) ilmeneviä edellytyksiä sekä vuonna 1999 valtiontuesta vaikeuksissa olevien yritysten pelastamiseksi ja rakenneuudistukseksi annettuja komission suuntaviivoja (2), sellaisena kuin niitä sovellettiin riidanalaisten tukien tutkintamenettelyä aloitettaessa.
   Kantaja tarkentaa tältä osin, että 9.7.2003 tehdystä päätöksestä poiketen, SNCM:n osakkuuksia Compagnie Méditerranée -yhtiössä ei ole luovutettu. Lisäksi SNCM on soveltanut edelleen hintapolitiikkaa, jonka mukaan se tarjoaa alempia hintoja kuin sen kilpailijat.
   Lisäksi siltä osin kuin on kyse edellä mainituista yhteisön suuntaviivoista, Ranskan tasavallan esittämää rakenneuudistussuunnitelmaa ei ole pantu kokonaisuudessaan täytäntöön. Lisäksi tukea ei ole rajattu määrään, joka on ehdottomasti välttämätön.
   
      (1)  EYVL C 205, 5.7.1997, s. 5.
   
      (2)  EYVL C 288, 9.10.1999, s. 2.